**VESOLJČEK IN ČAROBNI SVET**

Bilo je deževno popoldne, ko sem sedela za računalnikom in brskala po spletu. Nenadoma se je zaslon zabliskal in prikazalo se je čudno sporočilo: »Pozdravljena, Zemljanka, potrebujem tvojo pomoč! Klikni tukaj, če si pripravljena na vesoljsko pustolovščino!« Bila sem presenečena, a tudi radovedna. Kliknila sem povezavo in v trenutku se je iz zaslona zaslišal prijazen glas. »Sem Zibi, vesoljček iz galaksije Zorbu. V vesolju imamo velik problem, povsod so smeti! Planeti so prekriti z odpadki, zvezde ugašajo zaradi onesnaženja, črna luknja pa postaja še nevarnejša. Ti si moj edini up! Bi mi pomagala očistiti vesolje?« Preden sem sploh utegnila odgovoriti, se je iz zaslona pojavil svetel žarek in me potegnil noter. Počutila sem se, kot da letim skozi neskončne barvite tunele spleta, dokler se nisem znašla na vesoljski ladji. Pred mano je stal majhen in zelen vesoljček z velikimi očmi in dolgimi ušesi. »Dobrodošla na moji ladji!« je rekel Zibi in mi podal vesoljsko obleko. Pogledala sem skozi okno in ostrmela. Okoli naju so plavali ogromni kupi smeti, plastenke, raztrgane vrečke, celo stare satelitske antene. »Kako bova vse to počistila?« sem vprašala. Zibi se je nasmehnil in mi podal posebno rokavico. »To je magnetna rokavica, ki lahko vsrka odpadke in jih spreminja v energijo za ladjo.« Ko sva končala, so planeti zasijali v svojih prvotnih barvah, zvezde so spet žarele in galaksije so bile čiste. »Odlično delo!« je vzkliknil Zibi. Zaradi tebe je vesolje spet čudovito! Nenadoma je zasvetila rdeča lučka na armaturni plošči. »Oh, ne! Nekaj odpadkov se je zataknilo v črni luknji! Če jih ne odstraniva, bo požrl celo galaksijo!« Zadnjič sva združila moči in z veliko natančnostjo posesala še zadnje odpadke. Ko sva končala, je črna luknja izginila in lučka je ugasnila. Galaksija pa je spet bila varna. »Svet si rešila!« je vzkliknil Zibi. »Sedaj pa te bom vrnil domov.« Spet se je pojavil svetel žarek in preden sem se zavedala, sem bila spet doma za računalnikom, kot da se ni nič zgodilo. Ampak na mizi je ležala majhna srebrna zvezdica, ki mi jo je vesoljček podaril kot zahvalo, da sem mu pomagala.

»Splet je kot vesolje - neskončen in pol možnosti, a če ne pazimo, se lahko izgubimo v njegovih pasteh. Uporabljajmo ga z glavo, odgovorno in spoštljivo, da bo ostal prostor znanja, povezovanja in ustvarjalnosti.«

Neli Geršak, 6. a